96 
Ülési jegyzőkönyvek. 
T. V.-né 25 éves VI. para, utolsó terhessége 1905 január- 
ban korai vetéléssel végződött. Ezután rendesen menstruált 
julius végéig, mire megint teherbe esett. Ezzel egyidejűleg hasa 
baloldalán egy csomót vesz észre, ami koronkint fájdalmakat 
okoz, s e miatti aggodalma vezérelte hozzánk. Felvétel 1905. 
nov. 20-án. Az egészséges, jól táplált nőnek a terhesség IV. 
hónap végének megfelelő nagyságú méhe baloldalán egy két 
ökölnyi gömbölyded, rugalmas daganat mozgatható minden 
irányban, igy a méh előtt a jobb oldalra is teljesen áttolható, 
feltolásnál egy a méh baloldaláról kiinduló köteg feszül meg. 
1905. november 24-én typikus ovariotomia. A daganat 
dermoid lévén in toto távolittatik el; kocsánya egy V 2 atypikus 
csavaródást mutatott. 
A minden odanövéstől mentes, az egész petefészket egyen- 
letesen feldolgozó egykamrás dermoid külső felületén számos 
apró tüsző van elhintve. Belső felülete általában bőrszerű sűrű 
egész 70 cm. h. barna hajzattal van borítva. Jobb petefészek 
benn maradt. Ideális gyógyulás. A terhes méh az egész recon- 
valescentia alatt nem reagált. 
A gyógyult beteget s a tumort bemutatva, elnök az ülést 
bezárja. 
Népszerű tudományos estély 
tartatott 1905. április 10-én a városháza nagy termében. 
A pozsonyi orvos-természettudományi egyesület 1905. 
április 10-én egy népszerű tudományos estélyt rendezett a 
városháza nagy termében, mely alkalommal Klatt Román 
gymn. tanár »a spiritismusról« tartott érdekes előadást. 
Ismertetve a spiritismus történetét példákkal igyekszik bebizo- 
nyítani, hogy a természettudományi tapasztalatokkal szemben 
a spiritistikus észlelések csak subjectiv érzések, melyek az 
objectiv természettudományi vizsgálatnál meg nem állhatnak 
és többnyire suggestio következtében jönnek létre. A városháza 
nagy termét zsúfolásig megtöltő előkelő hallgatóság feszült 
figyelemmel kisérte előadó fejtegetéseit és végül zajosan meg- 
éljenezte. 
